Fox MaramaMARAMA FOX (Co-Leader—Māori Party): He Reo Māori katoa ā tēnā tātau e Te Whare. Anei te mihi atu ki a koutou i runga i Te Wiki o Te Reo Māori. Tēnei pire kai taku ngākau he aha ai? Kai te tautohetohe tātau mō te tamaiti mō te hunga rangatahi kia tupu pai ake i runga i Te Whenua o Aotearoa. Kāre au i te whakahē ki te ngākau o Te Minita. Kāre au i te whakahē ki te ngākau o te pire. Kua kite atu au i ngā hua kai roto he hua kai roto mō ngā tamariki mokopuna e hāngai ana ki te kaupapa. Kāre au e whakahē ki te hiahia me te wawata o te kāwanatanga hai āwhina i ngā tamariki mokopuna. Kai te tautoko au i tēnā.Kua kōrero atu au ki Te Minita; kua whakawhiti kōrero e pā ana ki aku āwangawanga e pā ana ki tēnei pire. Ā kua rangona au ki tōna ngākau nui ki ngā tamariki mokopuna me ngā rangatahi o Te Whenua. Hoi anō rā kāre au i whakaae ki te pūnaha whakahaere whakatutuki i ngā wawata o Te Kāwanatanga. Kāre au i te tautoko katoa i ngā kōrero o tēnei taha a te taha mauī o Te Whare ēngari anō kua rangona au ki tā Darroch me ōna whakatūpato mai i te pānuitanga mai i te rīpoata e kī nei kia tūpato. Koinei hoki tāku kai te pīrangi au kia tautoko i Te Kāwanatanga. Kai te pīrangi au te tautoko i te wawata kia tipu pai ngā rangatahi i runga i te whenua.I tērā wiki i kite atu au i tētahi tamaiti 16 noa iho te pakeke. Ko ia tēnā nā tana kuia i whakatipu. Kāre i haere ki te kura i te nuinga o te wā. Kua puta kē i te kura i tēnei wā. Kua tae atu tōna kuia ki te penihana kāre tēnei tamaiti i hiahia kia noho taumaha tōna nohonga ki te taha o tana kuia i roto i tōna whare. Nā reira i puta kē atu te tamaiti ki te rapu mahi kia kore e taumaha te noho o tōna kuia. Ā i aukatingia e WINZ tōna penihana. Nā reira i te tiriti tēnei tamaiti e moe ana. I te rapu mahi ēngari kei hea tōna māngai tautoko? Kai hea te youth worker e tautoko nei i tēnei tamaiti? Kai te tiriti moe ai! Kai te rapu—[Interruption]—kai te whakahē te pire! Kāre e kore! Ēngari kei te whakaaro au mō te hunga rangatahi. Tēnei tamaiti kei hea tōna ringa āwhina? I hoki atu ia ki te whare o tōna kuia he aha ai? I rapu mahi i rapu mahi i runga i tēnā ka taea te hoki atu ki te whare o tōna kuia ki te āwhina i a ia. Koirā tōna ngākau nui.I a au e kite atu i a ia e whakaaro ana au tēnei pire mehemea e whakahē tēnei tamaiti i ngā whakaritenga o te pire ka aukatingia te penihana ki a ia kei hea a ia? Kai te tiriti! Kai te whakahē te ture. Ko ngā pirihimana kei te whaiwhai atu i a ia! Nā reira āe kua kite au i te wawata kua kite au i te hiahia kua kite au i te ngākau o Te Minita i roto i te pire nei. Hoi anō rā kua kite au i te hunga rangatahi mehemea kāre i hāngai ki ngā ture e whakarite nei ā kai hea rātau? Kai raro putu ai! Ko wai kei te tiaki i a rātau? Kai hea tōna ringa āwhina? Anō nā ka tuku whakaaro ki a rātau mehemea ka whānau tamaiti ana kotahi tau te pakeke o te tamaiti 14 pea te pakeke kua whānau mai tōna pēpi ā 15 te pakeke ā me haere ki te rapu mahi. Ki raro i tēnei ture me haere taua tamaiti ki te rapu mahi. Koirā te kōrero kia eke ki te 1 tau me haere ki te rapu mahi āe mehemea kua eke atu ki te NCEA reanga 2. Hoi anō kia eke ki te 19 te pakeke rerekē rawa atu.Mō taua take kāre e taea e Te Pāti Māori te tautoko i te pire ēngari kai te tautoko i te wawata kai te tautoko te ringa āwhina i a koutou i runga i te aha? Te ngākau nui ki te hunga rangatahi! Tēnā koe e Te Mana Whakawā.[It is totally in Māori and so acknowledgments to us the House. I greet you in regard to Māori Language Week. This bill is in the bosom of my heart and why is it? Because our debate is about the child about youth growing up well in the country of New Zealand. I am not opposing what is in the Minister's heart or that of the bill. I have seen the benefits in it and there are benefits there for children and grandchildren about the matter. I endorse that.I have spoken with the Minister; we have exchanged views about my concerns relating to this bill. I have heard about her commitment to children grandchildren and young people of the country but I do not agree with the administrative instrument to fulfil Government aspirations. I do not endorse everything the left side of the House is saying but I do heed Darroch Ball's cautionary words about reading the report more carefully. That is my view as well I want to support the Government. I want to support the desire for the young people to grow up well in this country.Last week I saw a kid about 16 years old who was being raised by her nanny. Most of the time she was not going to school and at the present time she has left school. Her nanny is now eligible for the pension and this child does not want to be a burden to her nanny in her home. So that kid has left and gone out to look for work. WINZ as a consequence cut off her benefit and so the child is now sleeping on the street. She is looking for work but where is her support? Where is the youth worker supporting this kid? She is sleeping on the street she is looking—[Interruption]—the bill opposes! Without a doubt! But I do have a view about the young ones about this kid—where is her helping hand? She went back to her nanny's home and why? To look for work with the thought in her mind that by going back to her nanny's place she would be helping her nanny. That was her big wish.As I look at her situation I think about this bill and say to myself: now if this kid is opposing the provisions of this bill and her benefit is denied where is she? On the street! The law opposes this! The police will be after her! On that point I can see the aspiration the desire and the heart of the Minister as far as this bill is concerned. However I have also seen the youth who may have been out of line with the law as it stands. Where are they now? They have gone under! Who is looking after them? Where is their helper? I also think about those young ones who have a child where the mother was 14 years old when the child was born and a year later when the mother is 15 years old she has had to go out to look for work. Under this law that young mother must go and look for work. That is the story after 1 year she must go and look for work and yes if she has gained NCEA level 2. The situation changes completely when she becomes 19 years of age.For that reason we the Māori Party do not support the bill but endorse the aspiration and will continue to lend a helping hand and for what reason? The commitment to the younger people! Thank you Mr Assistant Speaker.]